આ બાળકના આધારકાર્ડમાં તેનો ફોટો લાગેલો છે, પરંતુ તેના નામને બદલે તેની માતાનું નામ અને પૂરું સરનામું છે. આ અંગે બાળકના પિતા સુધીરે જણાવ્યું કે તેમના પુત્રનો જન્મ 26 ફ્રેબ્રુઆરીએ એક ખાનગી હોસ્પિટલમાં થયો હતો. કેટલીક ખાનગી હોસ્પિટલ બાળકના જન્મ અંગેની માહિતી આધારકાર્ડ બનાવતી એજન્સીઓને આપે છે. બાળકના જન્મના ત્રણ કલાક બાદ માહિતી લેનારા હોસ્પિટલ પહોંચી ગયા હતા અને માહિતી લીધા બાદ જણાવ્યું હતું કે એક મહિનામાં આધારકાર્ડ બની જશે.